În urmă cu mai multe zile, Laurențiu Reghecampf a mers la poliție pentru a declara că mai multe bunuri, care ar valora în total aproximativ 500.000 de euro, i-ar fi fost furate.
În plângerea pe care a făcut-o la poliție, antrenorul a afirmat că Anamaria Prodan, care în acte încă îi este soție, i-ar fi furat o mașină marca Maybach, un autoturism marca Ferrari, o ambarcațiune pe care nu a mai găsit-o la reședința din Snagov, un skijet și un ATV.
„Am făcut plângere penală, pentru că nu știu unde este Ferrari-ul, nu știu unde este barca. Aveam un ATV, un skijet care nu mai sunt la proprietate. Maybach-ul este trecut de pe firmă pe persoană fizică, fără să mă anunțe pe mine, noi fiind în firmă 50%-50%”, spunea Laurențiu Reghecampf pentru Gândul.
Imediat ce informațiile au apărut în presă, Anamaria Prodan a reacționat la Antena 1 și a dezvăluit că bunurile sunt comune, ei fiind încă soți, astfel că nu poate fi vorba despre un furt.
„Poate Ferrari-ul a fost mutat de soţie (încă, potrivit legii) din parcarea din faţa portii, în parcarea din spatele casei. Sau, spre exemplu, o anumită barcă a fost ancorată la un ponton al unei prietene, de asta nu poate fi văzută pe lângă casă. Ținem să-l asigurăm pe domnul Reghecampf că autoturismul Ferrari şi ambarcaţiunea sunt bine, în continuare în proprietatea comună a soţilor”, a afirmat Anamaria Prodan.
Apoi, impresara a început să posteze în mediul online diferite filmulețe prin care îl ironizează pe Laurențiu Reghecampf.
View this post on Instagram
Mai întâi s-a lăsat filmată pe străzi, în timp ce aleargă, iar în descriere a afirmat, în glumă, că ar căuta mașinile despre care a vorbit cel care în acte încă îi este soț, chiar dacă s-au despărțit de mai bine de doi ani.
„Fug să-mi caut ambarcațiunea și automobilele Ferarri și Mercedes”, a scris Anamaria Prodan în descriere. După care a revenit cu un nou video, în care apare una dintre mașini în fața casei, în timp ce Bebeto, fiul pe care-l are cu Laurențiu Reghecampf, se află în curte.
„Sunt atât de fericit că mașina mea încă e aici”, poate fi auzit Bebeto, în timp ce descrierea pusă de Anamaria Prodan în dreptul clipului video este următoarea: „Bine că nu a furat nimeni mașina. S-a liniștit și Laurențiu Reghecampf junior”!
Într-o intervenție la Digi 24, Anamaria Prodan a dezvăluit și cine merge zilnic cu una dintre mașinile pe care Laurențiu Reghecampf a declarat-o furată la poliție.
„Asta este o prostie, niște bazaconii pe care le face Laurențiu Reghecampf ca să mai iasă prin ziare. Este mașina cu care băiatul meu merge la școală zilnic. Să ajungi să declari aberații la poliție, să induci și poliția în eroare, doar să îți apară numele în ziar este ceva cumplit”, a declarat impresara.
View this post on Instagram